text: Slap for alvorlige fyrværkeri-skader
  01 januar 2013 kl. 10.50
  Syd- og Sønderjylland gik fri for de helt alvorlige øjenskader efter nytårets fyrværkeri.
  I alt otte personer er blevet indlagt med alvorlige øjenskader rundt om i landet efter at være blevet ramt af fyrværkeri nytårsaften, oplyser overlæge John Thygesen fra øjenafdelingen på Glostrup Hospital til Ritzau.
  Det drejer sig om tre personer i København, to i Aalborg, en i Aarhus og to i Odense.
  
  Færre end 50 skader 
  Sksdestuerne i Horsens, Vejle, Kolding, Aabenraa og Esbjerg har nytårsaften og nat tilsammen behandlet færre end 50 fyrværkeri-skader - og heraf altså ingen alvorlige øjenskader.
  